CELEX: 32017D0076
Language: da
Date: 2016-11-21 00:00:00
Title: Rådets afgørelse (Euratom) 2017/76 af 21. november 2016 om godkendelse af Europa-Kommissionens indgåelse på Det Europæiske Atomenergifællesskabs vegne af protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side for at tage hensyn til Republikken Kroatiens tiltrædelse af Den Europæiske Union

17.1.2017   
            
            
               DA
            
            
               Den Europæiske Unions Tidende
            
            
               L 12/22
            
         RÅDETS AFGØRELSE (Euratom) 2017/76
   af 21. november 2016
   om godkendelse af Europa-Kommissionens indgåelse på Det Europæiske Atomenergifællesskabs vegne af protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side for at tage hensyn til Republikken Kroatiens tiltrædelse af Den Europæiske Union
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,
   under henvisning til henstilling fra Europa-Kommissionen, og
   ud fra følgende betragtninger:
   
               (1)
            
            
               Stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side (»stabiliserings- og associeringsaftalen«) blev undertegnet den 16. juni 2008 og trådte i kraft den 1. juni 2015 (1).
            
         
               (2)
            
            
               Republikken Kroatien blev medlem af Unionen den 1. juli 2013.
            
         
               (3)
            
            
               I overensstemmelse med artikel 6, stk. 2, andet afsnit, i akten fra 2012 vedrørende vilkårene for Republikken Kroatiens tiltrædelse af Den Europæiske Union bør Kroatiens tiltrædelse af stabiliserings- og associeringsaftalen godkendes ved indgåelsen af en protokol til aftalen af Rådet, der træffer afgørelse med enstemmighed på medlemsstaternes vegne, og af det pågældende tredjeland.
            
         
               (4)
            
            
               Den 24. september 2012 bemyndigede Rådet Kommissionen til at indlede forhandlinger med Bosnien-Hercegovina med henblik på at indgå en protokol til stabiliserings- og associeringsaftalen.
            
         
               (5)
            
            
               Disse forhandlinger blev vel afsluttet, og protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side for at tage hensyn til Republikken Kroatiens tiltrædelse af Den Europæiske Union (»protokollen«) blev paraferet den 18. juli 2016.
            
         
               (6)
            
            
               Protokollen omfatter også anliggender, der henhører under Det Europæiske Atomenergifællesskabs kompetencer.
            
         
               (7)
            
            
               Kommissionens indgåelse af protokollen på Det Europæiske Atomenergifællesskabs vegne bør godkendes for så vidt angår anliggender, der henhører under Det Europæiske Atomenergifællesskabs kompetence.
            
         
               (8)
            
            
               Undertegnelse og indgåelse af protokollen er omfattet af en særskilt procedure for så vidt angår anliggender henhørende under traktaten om Den Europæiske Union og traktaten om Den Europæiske Unions funktionsmåde —
            
         VEDTAGET DENNE AFGØRELSE:
   Artikel 1
   Europa-Kommissionens indgåelse på Det Europæiske Atomenergifællesskabs vegne af protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side for at tage hensyn til Republikken Kroatiens tiltrædelse af Den Europæiske Union (2) godkendes hermed.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 21. november 2016.
      
         
            På Rådets vegne
         
         P. PLAVČAN
         
            Formand
         
      
   
   
      (1)  EUT L 164 af 30.6.2015, s. 2.
   
      (2)  Se side 3 i denne EUT.